tomron87/hebrew-wikipedia-sentences-corpus huggingface dataset:
הקבוצה זכתה גם לכינוי "הקבוצה עם הסרט האדום" (El Equipo de la Banda Roja) בשל תלבושתה הלבנה עם פס האדום האלכסוני ולכינוי "המכונה" (La Máquina) בשנות ה-40. באמצע שנות ה-90 הקבוצה כונתה "המכונה הקטנה" (La Maquinita) אחרי שהציגה סגל מרשים שזכה בשלוש אליפויות, גביע ליברטדורס ובסופרקופה סודאמריקנה.
ב-1938, לאחר שנים של נדודים בין אצטדיונים שונים, רובם בדרום העיר בסמיכות לשכונת לה בוקה, קבעה הקבוצה את משכנה באצטדיון המונומנטל.
הוא נחנך רשמית ב-25 במאי 1938 במשחק בין ריבר פלייט לפניארול מאורוגוואי בו ניצחה ריבר פלייט 1:3, בנוכחות כ-68,000 צופים.
במשך שנים הייתה לאצטדיון צורת פרסה, שכן עקב העלויות הגבוהות לא נבנה היציע הצפוני הפונה לשפך הנהר ריו דה לה פלטה.
לאחר 20 שנה, בשנת 1958, נכנסו לקופת המועדון 30 מיליון פסו תמורת מכירתו של אומר סיבורי ליובנטוס (קבוצה בה הוא עתיד להפוך לזכות בכדור הזהב; סכום ההעברה היה שיא עולמי באותה העת), ובעזרתם ניתן היה לבנות את היציע הצפוני החסר, שנקרא מאוחר יותר על שם השחקן האמור.
חלקו העליון של יציע זה נבנה 20 שנה לאחר מכן, במסגרת שיפוצים והרחבות לקראת מונדיאל 1978, טורניר בו נערכו באצטדיון תשעה משחקים, כולל הגמר שבו ניצחה נבחרת ארגנטינה.
האצטדיון משמש גם כאצטדיון הלאומי של נבחרת ארגנטינה.
בשיאו כלל האצטדיון כ-100,000 מקומות, ועל פי ההערכה כמות כזו של צופים נכחה במשחק האליפות ב-1975, לאחר 18 שנים בהן לא זכה המועדון באליפות הליגה.
אירועי שיא נוספים מבחינת כמות הצופים היו הגמרים של גביע הליברטדורס שבהם ניצחה ריבר, בשנים 1986 ו-1996, אז נכחו במקום כ-86,000 צופים.
במשך שנים היה מספר המושבים כ-61,000, עד שבשנת 2019 נעשו שינויים שהגדילו את הכמות ל-70,074. בשנת 2020 הוחל בשיפוץ רב שלבי של האצטדיון.
קרקע המשטח הונמכה, נשתל דשא חדש, מסלול האתלטיקה שהקיף את הדשא בוטל והיציעים התחתונים הוארכו עד לגובה הקרקע.
במהלך העבודות גדל מספר המקומות אל מעבר ל-86 אלף, אך עם סיום התקנת המושבים החדשים כמות המקומות צפויה להגיע ל-84,567. זהו האצטדיון הגדול ביותר באמריקה הדרומית.
בקומפלקס האצטדיון קיימים מגרשים עבור ענפי ספורט רבים נוספים, וכן בתי ספר ואוניברסיטה הנושאים את שם המועדון.
תלבושת הקבוצה נחשבת לאחת המפורסמות בעולם.
בשנותיה הראשונות שיחקה הקבוצה בתלבושת לבנה שהייתה נפוצה באותן שנים, כדי להבדיל את עצמה משאר הקבוצות עטו שחקני הקבוצה סרט אדום אלכסוני, דבר אשר גם הבליט את הרקע העשיר של הקבוצה לעומת שאר הקבוצות.
בעת הקמתה של ריבר פלייט - לא היה לקבוצה סמל, ורק ב-1930 הוחלט על סמל המכיל את ראשי תיבות של שם הקבוצה: C.A.R.P (Club Atlético River Plate) .
ב-1947 שולב ראשי תיבות של הקבוצה בתוך מגן לבן המעוטר בפס אלכסוני בצבע אדום - בדומה לתלבושת הקבוצה.
וכך מאז הסמל ב-1947, צורת הסמל, גודל ועיצובו השתנה במעט אך הסמלים נשארו דומים אחד לשני עד היום.
בשנות ה-80 השתמש המועדון בסמל האריה היושב באצטדיונה הביתי (ה"מונומנטל").
ריבר פלייט ידועה במחלקת הנוער שלה, אשר ייצרה רבים משחקניה הבולטים של ארגנטינה בכל הזמנים.
בקבוצה שיחקו גם שחקנים רבים אשר עברו ממנה למועדונים באירופה.
חואן קרלוס מוניוס פליקס לוסטו
נסטור גורוסיטו חואן חילברטו פונס
חבייר סביולה חואן פאבלו אנחל
אדר אלברס בלנטה קרלוס סאנצ'ס
ניקולס דה לה קרוס פרנקו ארמני
אליפות ארגנטינה - 38 (שיא):
קופה דה קומפטנסיה ג'וקיי קלוב - 1: 1914
סופרקופה סודאמריקנה - 1: 1997
מונדיאל קבוצות קהילת מדריד עד גיל 17 - 1: 2013
ריבר ג'וד פיניקס היה שחקן קולנוע יהודי אמריקאי, שהיה מועמד לאוסקר.
נפטר ממנת יתר בגיל 23. אחיהם של השחקנים חואקין פיניקס וסאמר פיניקס.
נולד כריבר ג'וד בוטום במדראס, אורגון.
הבן הבכור של ארלין דונץ וג'ון לי בוטום.
הוריו קראו לו על שם "נהר החיים" מהרומן של הרמן הסה "סידהארתא", והוא קיבל את שמו האמצעי מהשיר "Hey Jude" של הביטלס.
בראיון ל"פיפל", תיאר פיניקס את הוריו כ"היפיים".
אמו, ארלין פיניקס, נולדה בניו יורק להורים יהודים שמשפחותיהם היגרו מרוסיה והונגריה.
אביו, ג'ון לי בוטום, היה קתולי מפונטנה, קליפורניה, ממוצא אנגלי, גרמני וצרפתי.
משפחתו של פיניקס נדדה ברחבי ארצות הברית כשהיה ילד צעיר.
הוא סיפר אחר כך שהם חיו ב"מצב נואש".
כשהיה ילד הופיע יחד עם אחותו בהופעות רחוב, כדי לעזור בכלכלת המשפחה.
פיניקס מעולם לא למד בבית ספר באופן מוסדר.
בשנת 1973 הצטרפה משפחתו לכת דתית המכונה "ילדי אלוהים".
ומשפחתו התיישבה בקראקס, ונצואלה, לשם שלחו אותם אנשי הכת לעבודה כמיסיונרים עבורה.
כבר בהיותו ילד דחפו הוריו אותו ואת אחיו להשתתף בסרטים ובסדרות.
בגיל 12 החל להופיע בטלוויזיה, בסדרה "שבע כלות לשבעה אחים" בין השנים 1982–1983, בה הופיע גם אחיו השחקן, חואקין פיניקס, הצעיר ממנו בארבע שנים.
את תפקידו הראשון בקולנוע עשה בסרט הטלוויזיה "Backwards: The Riddle of Dyslexia", שנתיים אחר כך.
בנוסף כיכב בסרט הטלוויזיה "הישרדות" (1985).
הפריצה שלו הגיעה כשגילם את דמותו של כריס בדרמת הנעורים על פי סטיבן קינג, "אני והחבר'ה" (1986).
באותה שנה שיחק פיניקס בסרטו של הבמאי פיטר וויר, "מפרץ מוסקיטו", המבוסס על ספרו של פול תרו.
בשנת 1988 השתתף בסרטו של סידני לומט "אהבה במלכוד".
עליו היה מועמד לפרס אוסקר לשחקן המשנה הטוב ביותר.
עוד באותה שנה, השתתף פיניקס בסרט הפעולה של הבמאי ריצ'רד בנג'מין, "שתולים באמריקה", לצידו של סידני פואטייה.
באותה שנה כיכב בתפקיד הראשי בסרט הנעורים "לילה בחייו של ג'ימי רירדון" לצד מת'יו פרי.
בהמשך גילם את אינדיאנה ג'ונס הצעיר בחלק השלישי של זיכיון ההרפתקאות של סטיבן ספילברג "אינדיאנה ג'ונס ומסע הצלב האחרון" (1989).
שנתיים לאחר מכן, לאחר שורה של סרטי נעורים, הופיע פיניקס בתפקיד מייק ב"איידהו שלי", בבימויו של גאס ואן סנט.
שם גילם נער ליווי החי ברחוב וסובל מנרדמות (נרקולפסיה), אשר תר אחר אמו שנטשה אותו - תפקיד מורכב אותו גילם פיניקס בהשפעה רבה מהופעותיו הקולנועיות של ג'יימס דין.
בשנת 1992 השתתף במותחן הקומי "סניקרס" לצד רוברט רדפורד, על קבוצה המתמחה בפריצה למערכות מחשב מתוחכמות.
פיניקס השתתף באלבום הסולו השני של גיטריסט להקת רד הוט צ'ילי פפרז, ג'ון פרושיאנטה, הנקרא "Smile From the Streets You Hold", בשיר "Height Down".
בנוסף הקים להקה בשם " Aleka's Attic", שכללה את אחותו ריין.
ב-31 באוקטובר 1993 מת פיניקס, בגיל 23, ממנת יתר של הרואין וקוקאין, שלקח מחוץ למועדון ה-"Viper Room" בהוליווד.
בניתוח שלאחר המוות, התגלו גם תרופות נגד שיעול וקנאביס בדמו.
גופתו נשרפה בגיינסוויל, פלורידה, בבית הלוויות מילאם.
לפיניקס הוצע התפקיד של ג'ים קארול, נער בן 15 המכור לסמים, בסרט הדרמה "יומן נעורים" (1995), אך הוא דחה אותו טרם מותו בגלל גילה הצעיר של הדמות, בין השאר.
בסופו של דבר, גילם את הדמות לאונרדו דיקפריו.
בשנת 2012 השלים הבמאי ג'ורג' סלויזר את "Dark Blood", סרטו האחרון של פיניקס.
בו גילם צעיר המתאבל על אשתו ומחכה לאפוקליפסה באתר ניסוי גרעיני במדבר יוטה, כאשר בני זוג עשירים שמכוניתם התקלקלה במקום, מחולצים על ידו אך הוא מחזיק אותם בשבי.
פיניקס מת 11 יום לפני הסיום המתוכנן של הצילומים.
+שנהסרטתפקידהערות1985תגליות בחלל (אנ')וולפגנג מולר1986אני והחבר'הכריס צ'אמברסמפרץ מוסקיטוצ'רלי פוקס1988ג'ימי רירדון (אנ')ג'ימי רירדוןשתולים באמריקה (אנ')ג'ף גרנטאהבה במלכודדני פופמועמד פרס אוסקר לשחקן המשנה הטוב ביותר (1988)
מועמד פרס גלובוס הזהב לשחקן המשנה הטוב ביותר בסרט (1988)1989אינדיאנה ג'ונס ומסע הצלב האחרוןאינדיאנה ג'ונס הצעיר1990אני מת עלייך (אנ')דיבו1991המפסיד מנצח (אנ')אדי בירדלייסאיידהו שלימייקל "מיקי" ווטרס (אנ')פרס אינדפנדנט ספיריט לשחקן הטוב ביותר (אנ') (1991)
גביע וולפי לשחקן הטוב ביותר (אנ') בפסטיבל הסרטים של ונציה (1991)1992סניקרסקארל1993דבר ושמו אהבה (אנ')ג'יימס רייט1994Silent Tongueטלבוט רו2012Dark Bloodבוי
רִבָּס (שם עברי נוסף: רָבָּרְבֶּר; שם מדעי: Rheum) הוא סוג של צמחים רב-שנתיים ממשפחת הארכוביתיים, בעלי קני שורש עבים וקצרים.
בארץ ישראל נפוצים באופן טבעי שני מינים בסוג, ריבס המדבר וריבס חרמוני.
בישראל, הירק בייחוד אהוד בקרב יוצאי המדינות האנגלוסקסיות, צפון אירופה, גרמניה, כורדיסטן ואיראן ושמו בעברית מבוסס למעשה על שמו בפרסית.
כמו הכוסמת והחומעה, גם הריבס משתייך למשפחת הארכוביתיים.
למרות הדמיון הפיזי, הוא אינו קרוב משפחה של הסלרי.
פרחי הריבס קטנים, בצבע ירוק-לבן ופורחים בתפרחת גדולה.
כל מיני הריבס הגדלים בר בישראל הם ערכי טבע מוגנים.
ריברדאנס הוא מופע תיאטרלי שכולל מוזיקה אירית וריקוד סטפס אירי מסורתי, שהמיוחד בו הוא תנועות הרגליים המהירות בזמן שהגוף והידיים נשארים קבועים.
ביל וילן כתב את המוזיקה למופע, שהחל כקטע מעבר באירוויזיון 1994 בדבלין והוצג לראשונה כמופע עצמאי בפברואר 1995.
תולדות המופע ולהקת הרקדנים שלו
תחילתו של ריברדאנס בקטע הביניים (Interval Act) של אירוויזיון 1994. בעת ההכנות לאירוויזיון זה התבקש הרקדן מייקל פלטלי להכין קטע מחול שיבוצע בזמן ההפסקה שבין הופעות הזמרים המתחרים להצבעה וישולב בו הריקוד האירי המסורתי.
פלטלי גיבש קבוצת רקדנים והכין קטע.
בביצוע זה באירוויזיון, הופיעה כסולנית לצידו של פלטלי רקדנית הסטפס ג'ין בטלר, גם היא, כפלטלי אמריקאית ממוצא אירי.
היא גם הייתה שותפה להכנת הכוריאוגרפיה ליתר הרקדנים ביצירה.
המוזיקה במופע באירוויזיון נוגנה על ידי מקהלת אנונה הקלטית, בפסקול שנכתב בידי ביל וילן.
ההופעה באירוויזיון הייתה מוצלחת ביותר וזכתה לתשואות ומחיאות כפיים נלהבות באולם ולגלי אהדה רבים מחוצה לו.
לאור ההצלחה, הוחלט ליצור מופע שלם, אשר ייכתב בהשראת המחול האירי.
כך נולדה להקת ריברדנס והמופע.
האחראים להפקה ולבימוי היו ג'ון מק'ולגן ומויה דוהרטי, בעל ואישה.
בנובמבר 1994 נמכרו כרטיסים למופע הראשון של הלהקה, שהוצג בתיאטרון פוינט ב-9 בפברואר 1995. המופע הועלה למשך חמישה שבועות והיה להצלחה ענקית.
רבים מרקדני ההרכב שהופיע באירוויזיון הוסיפו לככב בלהקה.
לאחר מספר הופעות ברחבי אירופה, ריברדאנס הופיעו באולם המוזיקה רדיו סיטי בניו יורק במרץ 1996, וזו הייתה ההופעה הראשונה בגבולות ארצות הברית.
לרווחת המפיקים, המופע נחל הצלחה.
המקהלה הקלטית אנונה עזבה את המופע בספטמבר אותה שנה.
טרם תחילת הופעת הלהקה בלונדון, פרצו חילוקי דעות בין מייקל פלטלי למפיקי המופע.
הרקדן האירי קולין דאן החליפו כרקדן ראשי והמשיך להופיע עד לעזיבתו ב-1998.
ב-2000, הופיעה הלהקה בברודוויי בתיאטרון גרשווין למשך שנה, בביצוע מופע חדש ובכיכובם של הזמר האירי בריאן קנדי והזמרת האפריקנית ציידי דה-לוקה.
המופע באירוויזיון 1994 נחשב עד היום על ידי רבים כקטע המעבר הטוב ביותר אי-פעם בתולדות האירוויזיון.
ככזה, הועלה הקטע גם טרם פרסום תוצאות ההצבעה של מופע שיר היובל באירוויזיון, אם כי באירוע זה, הוא בוצע על ידי להקת רקדנים שונה מזו שהופיעה במקור.
עד 2012 בוצע המופע ביותר מ-40 מדינות ובפני יותר מ-22 מיליון צופים..
בשנת 2020 הופקה גרסה חדשה של המופע, לרגל 25 שנים מאז ההופעה הראשונה, והלהקה יצאה לסיבוב הופעות עולמי.
המופע המחודש החל בדבלין ב-9 בפברואר ונפתח בניו יורק יום לאחר מכן.
סיבוב ההופעות נקטע בעקבות התפרצות מגפת הקורונה,אך המשיך כשהוסרו המגבלות על אירועים ב-2022.
ריבקיט הוא מינרל, חבר בקבוצת האמפיבול - קבוצה של אינוסיליקטים (סיליקטים במבנה דמוי שרשרות) מאפיים שהם מינרלים בוני הסלעים חשובים.
הריבקיט בנוי משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של מגנזיום או ברזל או נתרן.
נוסחת המבנה הכימי המלאה של הריבקיט היא: Na2(Fe2+,Mg)3Fe3+2Si8O22(OH)2. הסיבה להופעה כפולה של אטומי הברזל בנוסחת הריבקיט נועדה להראות את קיומם של שני סוגים של אטומי ברזל.
הריבקיט מתגבש במערך קריסטלוגרפי מונוקליני ובדרך כלל מופיע בתצורה של גבישים פריזמתיים מוארכים בעלי חתך רוחב בצורת יהלום, אך גם בתצורות: סיבית, להבית, מחטית, עמודית וקורנת.
למינרל פצילות מושלמת בשני כיוונים בצורת יהלום.
שבירת המינרל היא בלתי אחידה ויוצרת שבבים.
המינרל הוא בדרך כלל שקוף למחצה עד אטום.
הגרניט המכיל ריבקיט המצוי על האי הסקוטי, איילסה קרייג (Ailsa Craig) מכונה "איילסיט", והוא מבוקש לשם יצירת אבן המשחק לספורט החורף קרלינג.
הריבקיט משתתף בשתי שורות איזומורפיות (מצב בו אטום אחד או יותר במבנה המינרל יכולים להיות מוחלפים על ידי אטומים אחרים מבלי שיחול שינוי במבנה המינרל):
הראשונה בה מוחלף בנוסחת הריבקיט Na2Fe2+3Fe3+2Si8O22(OH)2 אטום ברזל בערכיות 2 עם מגנזיום על מנת ליצור את המינרל העשיר במגנזיום – מגנזיוריבקיט שנוסחתו Na2(Fe2+,Mg)3Fe3+2Si8O22(OH)2. ניתן להבחין בין שני המינרלים רק בעזרת אנליזה כימית.
שורה זו היא בין הריבקיט לגלאוקופן שנוסחתו הכימית Na2(Fe2+,Mg)3Al2Si8O22(OH)2. הגלאוקופן הוא הקצה העשיר באלומיניום ובמגנזיום של השורה האיזומורפית בעוד שהריבקיט הוא הקצה העשיר בברזל בערכיות 3. באמצע השורה בין שני המינרלים מצוי המינרל הנדיר קרוסיט שנוסחתו Na2(Fe2+,Mg)3(Fe3+,Al)2Si8O22(OH)2. למעשה זוהי שורה איזומורפית המשלבת שתי שורות.
האחת, שהוזכרה לעיל בין הריבקיט למגנזיוריבקיט, המקביל לגלאוקפן אלא שבגלאוקפן יש אלומיניום במקום ברזל, והשנייה בין הגלאוקופן לפרוגלאוקופן (Ferroglaucophane Na2Fe2+3Al2Si8O22(OH)2) המקביל לריבקיט.
מבחינת תכונותיו האופטיות הריבקיט הוא דו-צירי, והוא ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש.
הוא נראה כחול, אינדיגו מזווית אחת, ירוק צהבהב מזווית שנייה וכחול כהה מזווית שלישית.
הריבקיט נתגלה בשנת 1888 וקרוי על שמו של מגלה הארצות והמינרלוג הגרמני, אמיל ריבק (Emil Riebeck 1885-1853) שהמינרל היה בין הדגימות שהביא מהאי סוקוטרה שבאוקיינוס ההודי (כיום בריבונות תימן).
כמה מצורות הריבקיט הסיביות הם ב"תצורת אזבסט" (asbestiform), ונוהגים להשתמש בהם כאזבסט, בייחוד בצורה הקרויה "קרוקידוליט", הידועה גם כאזבסט כחול.
אזבסט הוא שם כללי לקבוצה של מינרלים בתצורה סיבית הכוללת, בנוסף לריבקיט, את הטרמוליט והסרפנטין.
באזבסט נוהגים להשתמש כחומר מעכב בעירה וברפידות לבלמים.
האזבסט הכחול נחשב לסוג האזבסט המסוכן ביותר, אבל ממשיכים לכרות אותו ולעשות בו שימוש.
המקור העיקרי לאזבסט הכחול הוא בדרום אפריקה וקיים מקור נוסף, קטן יותר, באוסטרליה.
הריבקיט הוא מקור לאחת מאבני החן הקרויה עין הנמר.
עין הנמר היא אבן חן בגוונים של חום-אדום עד חום-צהוב, בעלת ברק משיי ובולטת בה תופעת עין החתול.
עין הנמר נוצרת כתוצאה מהתמרה של קרוקידוליט (ה"אזבסט כחול" שהוזכר לעיל) שעובר סיליפיקציה (צירור או הצטוררות), דוגמה קלאסית של החלפה פסאודומורפית שבסיומה שומרת עין הנמר על המבנה הסיבי המקורי של הקרוקידוליט.
אומנם אין ריבקיט בתוצאה הסופית, אבל הוא המקור לאבן נאה זו.
הריבקיט נוצר כגבישים ארוכים או סיביים בגוון כחול כהה בגרניטים פראלקליניים, סיאניטים, תצורות ברזל ושיסטים עשירים בנתרן.
הריבקיט בתצורת אזבסט מצויה בסלעים מותמרים בלבד.
בישראל ניתן למצוא ריבקיט בנורדמרקיט (סוג של סיאניט) של מכתש רמון.
בסביבה הקרובה ניתן למצוא ריבקיט בחצי האי סיני: במיקרוגרניטים בוואדי קביליה (באזור הדרומי מזרחי של סיני); ובקוורץ פורפירים באזור ג'בל מוסא וג'בל קתרינה.
ריברטון (או בשפה המאורית: אפרימה, Aparima) היא עיירה בדרום האי הדרומי של ניו זילנד.
העיירה נמצאת בחבל סאות'לנד, בקצה המערבי של חוף אורטי, 30 ק"מ מערבית לאינברקרגיל, על מסלול הנוף הדרומי.
היא מצויה במרחק של 45 ק"מ מהאי סטיוארט ומהווה נמל בטוח ממצר פובו .
בעיירה זורמים הנהרות פוררקינו ואפרימה ונשפכים למצר פובו.
אוכלוסיית העיירה כ-1,430 נפש וכלכלתה מבוססת בעיקר על דיג.
קיימת העיירה גם תעשיית מוצרי חלב.
ריברבאנק ארנה היה מתקן ספורט למשחקי הוקי שדה שהוקם בלייטון שברובע ניוהאם במזרח לונדון בירת הממלכה המאוחדת.
נבנה כחלק ממתקני הפארק האולימפי שהוקמו עבור המשחקים האולימפיים של שנת 2012.
המתקן הכיל שני מגרשים למשחקי הוקי.
במגרש הגדול קיימים כ-15,000 מקומות ישיבה, ובמגרש הקטן כ-5,000 מקומות ישיבה לצופים.
עלות הקמת המתקן הייתה כ-19 מיליון ליש"ט.
בתום המשחקים, נסגר המתקן והועתק למתחם איטן מאנור שמוקם צפונית למתחם זה.
מחוז ריברסייד הוא מחוז בדרום קליפורניה, בקרבת המטרופולין של לוס אנג'לס.
המחוז גובל במחוז אורנג' במערב, במחוזות אימפריאל וסן דייגו (מחוז) בדרום, מחוז סן ברנרדינו בצפון ובמדינת אריזונה במזרח.
על פי מפקד התושבים בשנת 2000 חיו במחוז 1,545,387 תושבים ועל פי מפקד דומה שנעשה בשנת 2007 חיו במחוז כ-2 מיליון תושבים (311,575 מהם גרים בעיר המחוז, ריברסייד).
קרבתו של המחוז למחוז לוס אנג'לס ולמטרופולין של לוס אנג'לס הגבירו את קצב הגדילה של הערים בו.
מבחינה גאוגרפית המחוז כולו משתרע על שטח מדברי בגבול בין מדבר מוהאבי למדבר קולורדו.
מחוז ריברסייד נוסד בשנת 1893 על חלק מהשטחים של המחוזות סן ברנרדינו וסן דייגו.
השם למחוז ניתן לו על שמה של העיר ריברסייד שהוקמה בשנת 1871, כאשר נחפרה אליה תעלה מנהר סנטה אנה העובר בשטח המחוז.
בשנת 1980 אוכלוסיית המחוז הגיעה למיליון תושבים.
שטח המחוז מסתכם ב-18,915 קילומטרים מרובעים.
מתוכם 18,667 קילומטרים מרובעים אדמה ו-248 קילומטרים מרובעים מים (1.31%).
המחוז עצמו ארוך מאוד ממזרח למערב (כ-290 ק"מ) וצר מצפון לדרום.
המחוז גובל במחוז סן ברנדינו מצפון, מחוז אורנג' במערב, מחוזות סן דייגו ואימפריאל בדרום ומדינת אריזונה ממזרח.
נהר הקולורדו, המסמן את הגבול בין מדינת קליפורניה למדינת אריזונה, זורם בגבולו המזרחי של מחוז ריברסייד.
אחת הסיבות לגידול האוכלוסייה במחוז היא תחבורה ציבורית נוחה ממנו ללוס אנג'לס.
רכבת פרברית של מטרולינק מחברת את ערי המחוז ללוס אנג'לס ולמחוז אורנג'.
קו רכבת של אמטרק עובר בשטח המחוז עם תחנות בריברסייד ובפאלם ספרינגס.
ישנם 14 נמלי תעופה ברחבי המחוז, אך כולם קטנים ומשמשים לטיסות פנים.
נמל תעופה הבינלאומי הקרוב ביותר הוא נמל תעופה סן ברנרדינו הנמצא בעמק סן ברנרדינו ו'נמל תעופה בינלאומי אונטריו' הנמצא גם הוא בעמק סן ברנדינו.
בית המשפט העליון של מחוז ריברסייד אחראי על קיום חוקים במחוז.
ישנם 13 בתי משפט הפזורים בערי המחוז.
בניין בית המשפט העליון הוקם בשנת 1904 ועדיין משמש כבית משפט העליון.
ריברסליי הוא אתר מאובנים הממוקם בצפון קווינסלנד שבאוסטרליה.
האתר משתרע על כמאה קמ"ר וכולל מאובנים של יונקים, עופות וזוחלים מתקופת האוליגוקן והמיוקן.
המאובנים באתר נמצאים בשכבת אבן הגיר שנוצרה בבריכות מים מתוקים ומערות כאשר המערכת האקולוגית עברה תהליך של מעבר מיער גשם לאזור עשבוני.
האתר מהווה חלק מהפארק הלאומי לון היל והוכר כאתר מורשת עולמית בשנת 1994.
באתר נמצא הריכוז הגבוה ביותר בעולם של מאובני עטלפים, כשלושים וחמישה מינים.
כמו כן נמצא באתר מאובן המהווה את האב הקדמון של יונקי הביב וכן האב הקדמון של הזאב הטסמני.
ריברה (בספרדית: Rivera) היא העיר השישית בגודלה באורוגוואי, וגם בירתו של מחוז ריברה במדינה.
היא ממוקמת על הגבול עם ברזיל וביחד עם העיר הברזילאית הסמוכה, סנטנה דו ליברמנטו יוצרות הערים שטח עירוני רציף המכיל כ-200,000 תושבים.
מאז תחילת המחצית השנייה של המאה ה-19, היה אינטרס לשלטונות אורוגוואי להקים יישוב באזור כדי לחזק את הנוכחות האורוגוואית ליד הגבול עם ברזיל, וכמשקל נגדי לעיירה הברזילאית סנטנה דו ליברמנטו שהוקמה באזור ביולי 1823.
ב-21 במרץ 1860 נשאו המאמצים פרי וכפר בשם פרירה הוקם במקום.
הליך הקמתו התאפיין באיטיות וקושי רב בשל מיקומו באזור מרוחק ולא נגיש, שהתאפיין בנוכחות עוינת של אינדיאנים, ומעבר תדיר של מבריחים.
בחודש יולי 1867 קיבל את השם הרשמי "ריברה" (על שם ברנבה ריברה - מושלת אזור ריו דה לה פלטה), ובאתה שנה קיבלה מעמד של עיר.
בשנת 1943 נבנתה הכיכר הבינלאומית ריברה - ליברמנטו (בתמונה), כדי לחגוג את קיומו של הכנס החמישי של ועדת מיקסטה לגבולות מעורבים וכתקווה לשילוב העתידי בין שתי הערים.
משנת 1851 ועד היום, תושבים של שתי הערים חופשיים לעבור את הגבול בכל עת שיחפצו (מכס ונקודות ביקורת נמצאים מחוץ לערים).
כיום, חנויות פטורות ממס הן אחת ממקורות ההכנסה הראשיים של העיר.
ריברה היא העיר הראשית במחוז ריברה שבאורוגוואי.
(נתונים מתוך מפקד אוכלוסין, 2004).
בעיר ריברה קווי אוטובוסים סדירים שמגיע לבירה מונטווידאו, רכבות שמגיעות לטקוארמבו וכן שדה תעופה למטוסים קלים שנפתח ב-16 ביוני 1979.
הגבול בין ריברה לסנטנה דו ליברמנטו שנקרא Frontera De la Paz (בעברית: גבול השלום) הוא מעבר חופשי בו ניתן לעבור את הגבול דרך רחוב ובלי שום ביקורת כאשר אורוגוואים רבים מבצעים את קניותיהם בברזיל.
היחסים בין שתי הערים מצוינים מה שבא לידי ביטוי במשחקי כדורגל תדירים בין שתיהן.
הערים התאומות של ריברה הן:
ריברוקסבאן (הנמכרת על ידי חברת באייר בשם המסחרי קסרלטו ועל ידע חברת טבע בשם רִיבָר) היא תרופה שפועלת כנוגד קרישה.
היא פותחה במטרה למנוע היווצרות קרישי דם, העלולים לגרום לפקקת, לתסחיפים ולאיסכמיה.
ריברוקסבאן פועלת כמעכב פקטור Xa, נספגת דרך המעי ומגיעה לריכוז המקסימלי בדם כארבע שעות מרגע נטילתה.
בסך הכל, יותר מ-75,000 נבדקים השתתפו במחקרים השונים של תרופת הריברוקסבאן, שבוצעו במימון חברות באייר וג'ונסון אנד ג'ונסון:
ריברוקסבן במקום אנוקספרין למניעת פקקת אחרי ניתוחי החלפת ירך או ברך
ב-2008–2009 פורסמו תוצאות ארבעה מחקרים קליניים מבוקרי הקצאה אקראית ששמם RECORD (רקורד, ראשי תיבות באנגלית של בקרת קרישה בניתוח אורתופדי למניעת פקקת ורידים עמוקים ותסחיף ריאתי: REgulation of Coagulation in ORthopedic Surgery to Prevent DVT and PE).
רקורד-1 בדק מנותחי מפרק ירך למשך כשבועיים; רקורד-2 בדק מנותחי מפרק ירך למשך כחודש; רקורד-3 בדק מנותחי החלפת ברך למשך כחודש; ורקורד-4 בדק מנותחי החלפת ברך למשך - 17 יום.
בכל ניסויי רקורד, שכללו מעל 12,000 מטופלים בוגרים בניתוחים אלקטיביים, השוו נטילה יומית של 10 מ"ג ריברוקסבן (קסרלטו, הניתנת כגלולה, בבליעה) מול זריקה יומית עצמית של 40 מ"ג אנוקספרין (קלקסאן).
החוקרים דיווחו כי ריברוקסבן נמצא יעיל יותר מאנוקספרין במניעת אירועי פקקת ורידית (VTE), אם כי הסיכוי לדימום היה גבוה יותר עם ריברוקסבאן (ללא הבדל משמעותי סטטיסטית בין 2 הקבוצות), ומטופל אחד מתוך 6000 נוטלי הריברוקסבן נפטר מהרעלת כבד.
לגבי ניסוי רקורד-4 יש לציין שיו"ר ועדת ההיגוי של המחקר (ושקיבל תשלום מחברת באייר) פרסם ב-12.2022 התנצלות על גילוי מאוחר של התנהלות לא ראויה ודיווח חסר על תופעות לוואי, שהתגלו עוד טרם פרסום המאמר בבקרה של מנהל המזון והתרופות האמריקאי (FDA, שפסל את המחקר הזה).
ריברוקסבן במקום אנוקספרין ווארפרין למטופלים עם פקקת ורידים עמוקים חריפה
ב-2010 התפרסמו תוצאות ניסויי EINSTEIN (איינשטיין) מבוקרי ההקצאה האקראית.
למחקר זה נערך גם מחקר-המשך אקראי רנדומאלי בשם EINSTEIN–Extension, אשר השווה בין נטילת ריברוקסבאן לבדה (20 מ"ג פעם ביום) מול פלצבו למשך 6 או 12 חודשים אצל מטופלים שסיימו טיפול בפקקת ורידית למשך 6 עד 12 חודשים.
הכותבים דווחו כי קסרלטו יכולה לשמש כתרופה בלעדית לטיפול קצר טווח וטיפול ממושך עבור פקקת ורידית, כמו כן היא משפרת את יחס הרווח/הסיכון של תרופות נוגדות קרישה.
ריברוקסבאן הציג יעילות דומה לזו של השילוב אנוקספרין-אנטגוניסט לוויטמין K במחקר הראשוני (עם 36 אירועים [2.1%], אל מול 51 אירועים [3.0%] עם אנוקספרין ואנטגוניסט ויטמין K ; יחס סיכון, 0.68; ברמת ביטחון של 95% [CI], 0.44 ל-1.04; non-inferior; 0.001>P).
נקודת הבטיחות שהוגדרה התרחשה אצל 8.1% מהמטופלים בכל קבוצה.
לארבעה מטופלים מקבוצת הריברוקסבאן היה דימום רציני אך לא קטלני (0.7%), בקבוצת הפלצבו לא היו מקרים כאלו (0.11=P).
ריברוקסבן במקום וארפרין לחולים עם פרפור עליות
ריברוקסבן לאחר אירוע כלילי חריף
בניסוי הושוו תוצאות מינונים של 2.5 מ"ג, 5 מ"ג או פלסבו (כולם פעמיים ביום) למשך 13 חודשים בממוצע.
דווח על ירידה באירועי תמותה ממחלות לב וכלי דם מ-4.1% בקבוצה עם פלסבו ל-2.7% בקבוצה עם מינון 2.5 מ"ג וכן על ירידה בתמותה מכלל-הסיבות מ-4.5% ל-2.9% באותן קבוצות.
ריברוקסבן במקום אנוקספרין למאושפזים עם מחלה חריפה
ב-2013 התפרסמו תוצאות ניסוי MAGELLAN (מגלן) בו השתתפו 8101 מאושפזים עם מחלה חריפה שהוקצו באקראי לנטילה יומית של 10 מ"ג ריברוקסבן ל-35 יום (וזריקת פלסבו ל-10 ימים) מול זריקה יומית עצמית של 40 מ"ג אנוקספרין ל-10 ימים (וכדור פלסבו ל-35 יום).
החוקרים דיווחו על יתרון קליני לריברוקסבן, שהפחית אירועי פקקת ורידית אך הגביר אירועי דימום.
התמותה ב-97 יום הייתה 6.7% בקבוצה שהוקצתה לריברוקסבן, ו-6.2% בקבוצה שהוקצתה לאנוקספרין.
ריברוקסבן לחולי טרשת עורקים יציבה
ההשפעה על התמותה הכוללת לא הגיעה למובהקות שהוגדרה מראש.
ב-2018 פורסם ניתוח נוסף של תוצאות ניסוי COMPASS.
ניתוח, שכלל רק את 24,824 המטופלים שהיו עם טרשת עורקים כליליים יציבה.
החוקרים דיווחו על השפעה מובהקת על התמותה הכוללת, שירדה מ-4% בקבוצת האספירין בלבד, ל-3% בקבוצת השילוב של ריברוקסבאן במינון 2.5 מ"ג, פעמיים ביום, עם אספירין.
ריברוקסבן לחולי אי ספיקת לב
ב-2018 פורסמו תוצאות ניסוי COMMANDER HF (קומנדר איי אף, במימון חברת יאנסן) שבו נבדקו 5022 אנשים עם אי ספיקת לב סיסטולית באמצעות הקצאה אקראית לנטילת ריברוקסבאן במינון 2.5 מ"ג, פעמיים ביום, או פלסבו: לא נמצא הבדל משמעותי-סטטיסטית בתוצאות העיקריות שנבדקו.
קסרלטו מאושרת בישראל לשימוש במינונים שונים לשבע ההתוויות הבאות: במינון 20 מ"ג, פעם ביום, למניעת שבץ מוחי באנשים שאובחנו עם פרפור עליות (בתנאים מסוימים);
במינון 15 מ"ג, פעמיים ביום, ל-3 שבועות, לטיפול בפקקת ורידים עמוקים ותסחיף ריאתי;
במינון 20 מ"ג פעם ביום, לחצי שנה, למניעת הישנות פקקת ורידים עמוקים ותסחיף ריאתי בחולים בוגרים;
במינון 10 מ"ג, פעם ביום, למניעה כנ"ל אחרי מעל לחצי שנה וכן למניעת פקקת ורידים עמוקים ותסחיף ריאתי (Deep Vain Thrombosis) בחולים לאחר ניתוח אלקטיבי להחלפת פרק ירך או ברך;
ובמינון 2.5 מ"ג, פעמיים ביום, (יחד עם אספירין 100 מ"ג) לחולי טרשת עורקים תסמינית יציבה ולחולים לאחר אוטם שריר הלב.
תוצאות המחקר הראו כי מתן קסרלטו למטופלים הפחית את הסיכון לאירוע חוזר של פקקת ורידים תסחיפית ב-66% בקבוצת המטופלים בקסרלטו לעומת קבוצת המטופלים באספירין.
המחקר כלל 3,396 חולים והתקיים במעל 200 מרכזים רפואיים ב-31 מדינות בעולם, בהן ישראל.
11 מרכזים רפואיים השתתפו במחקר בישראל, בהם רמב"ם, איכילוב, בילינסון.
ריברוקסבאן פותחה במטרה למנוע היווצרות קרישי דם העלולים לגרום לשני סיכונים עיקריים: שבץ מוחי ופקקת ורודים עמוקים.
אנשים המצויים בסיכון להיפגע מקריש דם מטופלים בדרך כלל בנוגדי קרישה.
התרופה פועלת באמצעות חסימת מנגנון קרישת דם על ידי חסימת הפעילות של פקטור Xa - אנזים חיוני במנגנון הקרישה.
חסימת פקטור Xa בולמת, בתורה, את היווצרותו של האנזים תרומבין, החיוני להמשך תהליך הקרישה, ובכך פוגמת התרופה בתהליכי קרישת הדם ומונעת את היווצרות הקרישים.
ריברוקסבאן אינו מעכב תרומבין (פקטור פעיל II), ולא נצפו השפעות של פעולתו על טסיות הדם.
מנגנון הפעילות של התרופה מבטיח תגובה יציבה ורציפה ללא צורך בשינוי המינון או במעקב אחר תפקודי הקרישה.
לריברוקסבאן יש השפעה דומה בקרב ספקטרום רחב של מטופלים (גילאים, מגדרים, משקלים וגזעים שונים), וניסויים קליניים מראים שהתרופה בעלת פעילות נוגדת קרישה צפויה, המאפשרת מינון קבוע ללא התאמות ושינויים.
ניסויים אלו לא כללו מטופלים עם מחלות כבד, ביניהם מחלות כבד סופניות, לכן השימוש בתרופה אצל מטופלים אלו עלול להיות מסוכן.
ב-2010 קסרלטו אושרה למניעה ראשונית של פקקת ורידים תסחיפית (VTE) אצל מטופלים בוגרים אשר עברו ניתוחים להחלפת מפרקי ירך או ברך.
ב-2012 אושרה למניעת שבץ מוחי באנשים שאובחנו עם פרפור עליות.
ב-2013 אושרה לטיפול בפקקת ורידים תסחיפית, ולמניעת הישנות פקקת ורידים תסחיפית.
התרופה כלולה בסל התרופות לפי קריטריונים רפואיים.
2008 - משרד הבריאות הקנדי אישר את שיווקה של ריברוקסבאן (קסרלטו) במינון של 10 מ"ג פעם ביום, למטופלים שעברו ניתוחים להחלפת מפרקי ירך או ברך על מנת למנוע VTE - פקקת ורידים תסחיפית.
2008 - הסוכנות האירופית לתרופות (EMA) אישרה שימוש בריברוקסבאן (קסרלטו) למניעת VTE - פקקת ורידים תסחיפית - אצל מטופלים בוגרים אשר עברו ניתוחים להחלפת מפרקי ירך או ברך.
2011 - מנהל המזון והתרופות האמריקאי (FDA) אישר את השימוש בריברוקסבאן כטיפול מונע עבור DVT - פקקת ורידים עמוקה, אשר עלולה לגרום לתסחיף ריאתי אצל מטופלים בוגרים אשר עברו ניתוחים להחלפת מפרקי ירך או ברך.
התרופה רשומה בהתוויה זו גם בישראל מפברואר 2010.
2011 - מנהל המזון והתרופות האמריקאי (FDA) אישר את השימוש בריברוקסבאן (קסרלטו) כתרופה למניעת שבץ מוחי ותסחיף סיסטמי אצל מטופלים עם פרפור פרוזדורים שאינו על רקע מסתמי (הפרעה בקצב הלב).
2011 - הסוכנות האירופית לתרופות (EMA) אישרה את השימוש בריברוקסבאן באינדיקציה זו (מניעת שבץ מוחי ותסחיף סיסטמי בחולים עם פרפור פרוזדורים), וכן לטיפול בפקקת ורידים עמוקה (DVT) ומניעת הישנות פקקת ורידים תסחיפית (פקקת ורידים עמוקה ותסחיף ריאתי)
לפי הקווים המנחים (Guidelines) של האיגוד הקרדיולוגי האירופי מספטמבר 2016, נוגדי קרישה מהדור החדש (קסרלטו, פראדקסה ואליקויס) יהיו הסטנדרט הטיפולי בחולי פרפור פרוזדורים.
קסרלטו הראתה יעילות מובהקת בהפחתה של 42% בשיעור מקרי השבץ לעומת מי שנטלו אספירין בלבד.
חיסרון עיקרי בנוגדי הקרישה מהדור החדש, למעט דגיבטרן, הוא העדרה של שתאפשר עצירת דימומים מסכני חיים.
לריברוקסבאן יש מבנה כימי כמעט זהה לתרופה האנטיביוטית לינזוליד: שתי התרופות חולקות את אותו המבנה של משפחת התרופות האוקסלידינונים.
בהתאם לכך, ריברוקסבאן נחקר עבור השפעות אנטיביוטיות.
מחקרים הראו שאין לריברוקסבאן או למטאובוליטים שלו השפעה אנטיביוטית נגד חיידקים גראם-חיוביים.
ישנם מספר נוגדי קרישה אשר מעכבים את פעילותו של פקטור Xa.
הפרין בלתי מפוצל (Unfractionated Heparin, UFH), הפרין של משקל-מולקולרי-נמוך (LMWH), ו-fondaparinux (משווק בשם אריקסטרה) מעכבים את פקטור Xa באופן עקיף, על ידי היקשרותם לאנטיטרומבין (AT III).
את התרופות האלו ניתן לקבל רק בזריקה.
וורפין, פרנפרוקומון, ואקסנוקומרול הם אנטגוניסטים לוויטמין K שניתנים לנטילה פומית.
תרופות אלו מפחיתות את הסינתזה בכבד של מספר גורמים הקשורים לקרישת דם, ביניהם פקטור X.
סדרה חדשה יותר של תרופות פומיות, אשר מעכבות את פעילות של פקטור Xa, כוללת את ריברוקסבאן, אפיקסבאן, אדוקסבאן (DU-176b), בֶּטְרִיקְסָבָּאן, YM150 (), ו-LY517717.
דביגטראן, היא תרופה לנטילה פומית, המעכבת את פעילות פקטור II (תרומבין).
על פי סוכנות תרופות אמריקאית, עלות השימוש בקסרלטו היא פי 70 מעלות השימוש בוורפרין (קומדין).
היצרנית באייר דיווחה על מכירות התרופה ב-2020 בסכום של 4.5 מיליארד אירו.
ב-25 במרץ 2019, בעקבות מעל ל-25,000 תביעות משפטיות בעניין התרופה בארצות הברית, שולמו לנפגעים 775 מיליון דולר.
התובעים האשימו את יצרניות התרופות (באייר וג'ונסון אנד ג'ונסון) שלא הזהירו כראוי מפני הסיכון לדימומים, וטענו כי ניתן היה למנוע נזק בריאותי אילו נמסר לרופאים ולמטופלים מידע הולם.
בדצמבר 2022 מסר העיתון לאנסט על פתיחת חקירה בעניין פרסום ניסוי רפואי בתרופה לאחר החלפת ברך (ניסוי שנקרא Record4, ופורסם בעיתון ב-2009), בשל דיווח ה-FDA על תקלות חמורות בביצוע ובאובדן דיווחים על תופעות הלוואי.
ריברסייד היא עיר במדינת קליפורניה, בארצות הברית.
העיר היא מושב המחוז של מחוז ריברסייד.
שמה, שמשמעותו "צד הנהר", ניתן לה בשל קרבתה לנהר סנטה אנה.
היישוב נוסד בתחילת שנות ה-70 של המאה ה-19. כיום ריברסייד היא העיר המאוכלסת ביותר במחוז ריברסייד, ואחת מהערים הגדולות בקליפורניה.
העיר נמצאת כ-97 קילומטרים מזרחית ללוס אנג'לס.
על פי מפקד האוכלוסין של ארצות הברית 2010, אוכלוסיית העיר באותה העת היה 313,673 תושבים וצפיפות האוכלוסין בעיר הייתה 1,500 תושבים לקמ"ר.
ריברסייד היא העיר המאוכלסת ביותר במחוז ריברסייד והעיר ה-12 בגודלה בקליפורניה, עם כ-91,000 משקי בית.
בעיר פועלים מספר מוסדות להשכלה גבוהה, בהם אוניברסיטת קליפורניה בריברסייד.
באזור ריברסייד עוברים שלושה כבישים מהירים גדולים - I-215, ה-State Route 60, וה-State Route 91. שלושת הכבישים המהירים הללו נפגשים במחלף הנמצא בחלקה הצפון מזרח של העיר.
את ריברסייד משרת נמל התעופה "Riverside Municipal Airport", הנמצא במרחק של כ-3.5 קילומטרים מערבית למרכז העיר ומשמש בעיקר לתעופה פרטית ועסקית.
שדה התעופה הגדול הקרוב ביותר לעיר הוא נמל התעופה הבין-לאומי אונטריו הנמצא בעיר אונטריו, כ-32 קילומטרים צפונית מערבית לריברסייד.
לריברסייד יש 9 ערים תאומות:
רִיבָּס המדבר (שם מדעי: Rheum palaestinum) הוא מין של צמח רב-שנתי מסוג ריבס ממשפחת הארכוביתיים.
מאפייני ריבס המדבר הם: התפרחת אשר צבע נוטה לצבע חום ומנגנון ההשקיה העצמית שלו.
הצמח הוא בעל תפרחת כדורית בגובה של כ-30 ס"מ ובעל קני שורש עבים וקצרים, עלים ענקיים ומקומטים.
בחורף הוא פורש על פני הקרקע 2–3 עלים מקומטים ענקיים באורך של 40 ס"מ וברוחב של 60 ס"מ.
התפרחת נראית כמו עץ ננסי, היא נישאת על גבעול העולה מתוך שושנת העלים לגובה של 30–50 ס"מ, התפרחת כדורים ובה מאות פרחים, צבעם אדום ונוטה לחום-כתום.
הפרח אדמדם אורכו 2 מ"מ משתלשל מעוקץ של כ-2–3 מ"מ.
הפרח הוא דו זוויגי, עם 6 עלי עטיף, ו-9 אבקנים עבים בולטים.
לריבס המדבר יש מנגנון "השקיה עצמי" ייחודי לו, המאפשר לו לחיות בסביבה מדברית ומאפשרת לו לנצל כמות מים פי 16 מכמות הגשם במדבר.
ריבס המדבר גדל בהר הנגב, באזור בעל ממוצע משקעים נמוך במיוחד (כ-75 מ"מ גשם בשנה).
תפקידם של החריצים העמוקים בעלה הגדול והרחב לנקז את המים של הצמח.
מעטה שמנוני מכסה את העלה ומסייע גם הוא לניקוז יעיל של המים.
תהליכי הברירה הטבעית גרמו לעלי הצמח להתפתח באופן המשפר את יכולת השרידות שלו.
בשיטה זו מצליח ריבס המדבר החי במשטר של כ-75 מ"מ גשם לשנה, ליהנות מכמות מים גדולה.
כל חלקי הצמח משמשים ברפואה העממית של עדות ישראל וערביי הארץ כולל הבדואים בנגב.
בצמח משתמשים כתרופה לדלקת ריאות, אבנים בכליות, שטפי דם פנימיים, שלשול ופטרת.
הוא גם יעיל להסדרת הנשימה, לחיזוק הקיבה ולטיפול בטחול.
שורשי ריבס המדבר עם מים: מבשלים 100 גרם שורש בליטר מים במשך שעה.
מסננים את המים המורתחים ושותים מהם 3 כוסות ביום.
תרופה זו להסדרת הנשימה, יעילה מאוד לריפוי דלקת ריאות, אבנים בכליות ושלשול.
שורשי ריבס המדבר עם חומץ: מבשלים 50 גרם שורש בליטר מים למשך שעה.
לקראת תום הבישול מוסיפים למים הרותחים חצי כוס חומץ.
תרופה זו יעילה להסדרת פעילות הקיבה ולחיזוקה, לטיפול בטחול ונגד שטפי דם פנימיים.
יש לשתות כוס אחת ביום.
דייסה: מרסקים 200 גרם של שורשי ריבס ומערבבים אותם עם 50 גרם אבקת כופר (חינה) ובחצי כוס חומץ עד לקבלת דייסה סמיכה.
את הדייסה מורחים על העור הנגוע בפטריות.
דייסה זו טובה במיוחד לפטריות הגדלות מתחת לציפורניים.
ריבס המדבר תואר והוגדר לראשונה בשנת 1944 על ידי הבוטנאית הישראלית נעמי פיינברון.
הוא צמח אנדמי לנגב ולסיני.
בנוסף לו קיימים גם שני מינים נוספים: מין שגדל בחרמון, ומין נוסף שהוא צמח מתורבת המגודל בחקלאות.
גבעולי צמח זה משמשים להכנת מאכלים שונים ומשקאות.
השם ריבס מקורו בפרסית, והוא מקובל בשפות רבות.
ריבסטיגמין (בכתב לטיני: Rivastigmin; משווק בשם המסחרי Exelon - אקסלון) הוא מעכב אצטילכולין אסטראז המשמש לטיפול בקיהיון ברמה קלה עד בינונית כתוצאה ממחלת אלצהיימר או מחלת פרקינסון.
ריבסטיגמין פותח על ידי מרטה וינשטוק-רוזין מהמחלקה לפרמקולוגיה של האוניברסיטה העברית בירושלים ונמכרה לחברת נוברטיס על ידי חברת "יישום" לצורך פיתוח שיווקי.
התרופה היא נגזרת חצי-סינתטית של פיזוסטיגמין.
אחרי שנת 1997 היה ריבסטיגמין זמין בצורת כמוסה או פורמולציה נוזלית.
בשנת 2006 ריבסטגמין היה התרופה הראשונה שקיבלה אישור מקיף לטיפול בקיהיון קל או מתון הקשור למחלת פרקינסון.
בשנת 2007 המדבקה הטרנסדרמית של ריבסטגמין היה הטיפול הראשון באמצעות מדבקות במקרים של קיהיון.
ריבסטיגמין הוא נגזרת קרבמאט ממשפחת הסטיגמינים.
ממשפחה זאת ידועים פרוסטיגמין, פיזוסטיגמין ופירידוסטיגמין.
הם מתאפיינים בעיכוב האנזים כולינאסתראז.
ריבסטיגמין הוא מעכב הפיך של כולינאסתרז עם זיקה סלקטיבית למערכת העצבים המרכזית.
ריבסטיגמין הוא מעכב של האנזים אצטילכולין אסטראז (Ace).
הוא מעכב גם את בוטירילכולינאסתרז וגם את אצטילכולינסראז, להבדיל מדונפזיל המעכב באופן בררני את אצטילכולין אסתרז.
מנגנון הפעולה המשוער הוא על ידי עיכוב האנזימים הכולין אסטראזים האלה, שאחרת היו מפרקים את המוליך העצבי אצטילכולין.
כשניתן בדרך פומית, ריבסטיגמין נספג היטב, עם ביוזמינות של כ-40% מהמנה של 3 מ"ג.
הפרמקוקינטיקה היא ליניארית עד מינון של 3 מ"ג אך בלתי ליניארית במנות גדולות יותר.
ריכוזי השיא בפלזמה מושגים בתוך שעה, בעוד ריכוזי השיא בנוזל המוחי-שדרתי מושגים אחרי 1.4-3.8 שעות.
כשניתן באמצעות מדבקה חד-יומית טרנסדרמית, הפרופיל הפרמקוקינטי של הריבסטיגמין הוא הרבה יותר חלק, בהשוואה לקפליות, עם ריכוזי פלסמה נמוכים יותר ופחות תנודתיות בריכוזים.
מדבקה של 9.5 מ"ג/24 שעות מספקת חשיפה דומה לזו של 12 מ"ג ליום בקפליות (המנה הגבוהה ביותר המומלצת)
החומר חוצה את המחסום דם-מוח.
הקישור לחלבונים בפלסמה הוא 40%.
הדרך הראשית למטבוליזציה היא על ידי אנזימי יעד באמצעות הידרוליזה מתווכת על ידי כולינאסתרז.
ההפרשה מן הגוף עוקפת את מערכת הכבד, כך שהאיזואנזימים של הציטוכרום P450 אינם מעורבים.
מכאן פוטנציאל נמוך לפעולות גומלין בין-תרופתיות.
ריבסטיגמין ניתנת בדרך פומית או באמצעות מדבקות טרנסדרמיות.
הדרך האחרונה מפחיתה בפרבלנס של תופעות לוואי הכוללות בחילות והקאות.
התרופה מופרשת דרך השתן ונראה כי יש לה מעט פעולות-גומלין עם תרופות אחרות.
ריבסטיגמין בצורת קפליות, תמיסה נוזלית ומדבקות משמשים בטיפול צורות קלות ובינוניות של קיהיון (דמנציה) מסוג אלצהיימר וצורות קלות ובינוניות של קיהיון על רקע מחלת פרקינסון.
ריבסטיגמין הוכיח תוצאות טיפוליות הנוגעות לבעיות הקוגניטיביות (חשיבה וזיכרון),פונקציונליות (פעילויות של חיי יום-יום) והתנהגותיות הנלוות למחלת אלצהיימר.
התכשיר יכול להביא להטבות סימפטומטיות המאפשרות למטופלים להישאר יותר זמן עצמאיים ובעלי אישיות שמורה.
נראה שהושגו הטבות בולטות יותר אצל מטופלים בעלי מהלך תוקפני יותר של המחלה, כמו אלו עם התחלה מוקדמת, מצב תזונתי גרוע או עם מחשבות שוא או והזיות.
נוכחותן של הזיות נראה במיוחד גורם ניבוי לתגובה טובה יותר לריבסטיגמין, גם בחולי אלצהיימר, וגם בחולי פרקינסון.
ייתכן כי ממצאים אלה משקפים את העיכוב הנוסף של הבוטירילכולינאסתרז, שהוא מעורב בהתקדמות התסמינים ויכול להביא תועלת נוספת לעומת תרופות עם פעילות של עיכוב בררני של אצטילכולינאסתרז בלבד.
בחולי קיהיון וסקולרי התרופה השיגה שיפור מועט בפעילויות האקזקוטיביות ובהתנהגות.
אין עדות לתועלת אצל חולי סכיזופרניה.
יעילות התרופה דומה לזו של דונפזיל ושל טקרין.
מנות מתחת ל-6 מ"ג יכולות להיות חסרות תועלת.
ההשפעה הטיפולית של תכשיר מסוג זה בסוגים השונים של קיהיון - לרבות מחלת אלצהיימר היא מוגבלת, ועדיין אין ודאות איזה מעכב של (ButCh)AcCh אסתרז עדיף בקיהיון הפרקינסוני.
רבסטיגמין (טרטראט) היא אבקה לבנה או לבנבנה, גבישית, ליפופילית (מסיסה בשומנים) והידרופילית (מסיסה במים).
מתן התרופה נעשה בעלייה הדרגתית תוך שבועות אחדים (טיטרציה)
המנות הפומיות עולות מ-1.5 מ"ג פעמיים ליום תחילה עם עלייה של 1.5 מ"ג אחרי ארבעה שבועות.
תופעות הלוואי יכולים לכלול: בחילות והקאות, ירידה בתיאבון ובמשקל.
על כן חשוב שבדרך פומית התרופה תינתן יחד עם אוכל.
שעורי הבחילות וההקאות הם פחותים בהרבה במתן חד-יומי דרך מדבקה.
במקרים של פריחה עורית או כל סימן עורי חריג אחר יש להסיר את המדבקה, לשטוף את האזור הנגוע ולקרוא לרופא.
במחקר משנת 2007 על 1195 חולי אלצהיימר שטופלו במדבקה יומית מנה של 9.5 מ"ג ל-24 שעות הביאה לאותן התוצאות כמו המנות הגבוהות ביותר של קפליות.
דווחו על ירידה בשליש של המקרים של בחילות והקאות.
השימוש בריבסטיגמין נלווה בתדירות יותר גבוהה של מוות כתופעת לוואי מאשר אחרי דונפזיל וגלנטמין.
ריברדייל היא סדרת טלוויזיה אמריקאית מסוגת דרמת מותחן נעורים, המבוססת על חוברות הקומיקס שפורסמו על ידי הוצאת הקומיקס "ארצ'י קומיקס" המספרות את סיפוריהם של ארצ'י וחבריו הגרים בעיירה ריברדייל השוכנת על שפת גדת נהר הסוויטווטר.
הסדרה עלתה לשידור ברשת The CW.
ב-22 במרץ 2022, נמסר כי הסדרה חודשה לעונה שביעית, וב-19 במאי 2022, הוכרז כי עונה זו תהיה האחרונה.
הסדרה חולקת יקום משותף באופן לא-רשמי עם סדרת מקור של נטפליקס בשם "הרפתקאותיה המצמררות של סברינה", שעלתה לשידור בנטפליקס ב-26 באוקטובר 2018. ב-6 בפברואר 2020, עלתה לשידור סדרת הספין אוף הראשונה של הסדרה, "קייטי קין", שגם משודרת ברשת The CW.
פרק 6: מהר יותר, פוסיקאטס!
שוב קווין סאליבן רוברטו אגירה-סאקאסה 27 באפריל 2017 0.89 12 12 Chapter Twelve: Anatomy of a Murder פרק 12: אנטומיה של רצח רוב סיידנגלאז מייקל גראסי 4 במאי 2017 0.98 13 13 Chapter Thirteen: The Sweet Hereafter פרק 13: הקץ המתוק לי טולנד קריגר רוברטו אגירה-סאקאסה 11 במאי 2017 0.96
אדלסון רוברטו אגירה-סאקאסה 16 במאי 2018 1.28
אדלסון אריאנה ג'קסון ובריאן אי.
Honey פרק 76: להרוג את מר האני מדשן אמיק ג'יימס דה ויל וטד סאליבן 6 במאי 2020 0.65
עלילת הסדרה מספרת את סיפורם של ארצ'י אנדרוז ושלושת חבריו, בטי קופר, ג'אגהד ג'ונס וורוניקה לודג', שגרים בעיירה ריברדייל השוכנת על גדת הנהר הסוויטווטר ולומדים בתיכון המקומי.
עם פתיחת העונה הראשונה, ארצ'י וחבריו מגלים שהעיירה ותושביה מסתירים סודות אפלים.
במהלך חופשת הקיץ, ביום העצמאות, התאומים בלוסום יוצאים לשייט בנהר הסוויטווטר, שבמהלכה, ג'ייסון, הקוורטרבק המקומי ונער פופולרי בתיכון ריברדייל, טבע בעקבות התהפכות הסירה ואילו אחותו, שריל, יצאה בשלום מהתאונה.
עם תחילת שנת הלימודים, ורוניקה לודג', בתו של היירם לודג', איש עסקים ומאפיונר שנאסר בעקבות אשמת מעילה, מגיעה לעיר ותופסת את תשומת לבו של ארצ'י.
בטי ורוניקה הופכות במהרה לחברות, למרות ששתיהן מאוהבת בארצ'י.
קווין קלר ומוס מייסון, שני תלמידי תיכון, מוצאים את גופתו של ג'ייסון על יד האגם, ומגלים שהוא נורה בראשו.
למחרת, שריל נעצרת בשל ראיות שחושפות שהוא נרצח למעשה שבוע לאחר יום העצמאות.
בטי מפעילה מחדש את עיתון בית הספר, ה"בלו אנד גולד".
במקביל, שריף קלר מגלה כי כל הראיות שלו נגנבו.
בינתיים, ג'אגהד מציע לבטי לחקור את אחוזת ת'ורנהיל בחיפוש אחר רמזים, והשניים נתקלים בסבתם של ג'ייסון ושריל, רוז, שמגלה שג'ייסון ופולי, אחותה של בטי שנעלמה בנסיבות מסתוריות, היו מאורסים.
חקירתם של בטי וג'אגהד מקרבת בין השניים, שאף מפתחים רגשות רומנטיים אחד כלפי השנייה ובמקביל מביאה אותם לפגוש פנים מול פנים את אחותה של בטי, פולי, שמוחזקת בכפייה במנזר האחיות החסד השקט, כשהיא לא מודעת למותו של ג'ייסון ונמצאת בחודש השביעי להריונה.
פולי מספרת לשריף קלר שג'ייסון היה אמור לבצע משלוח סמים תמורת כסף לפני ששניהם ברחו.
לאחר מכן, במסיבת הלידה עבור התאומים של פולי, היא מבקשת להתגורר באחוזת ת'ורנהיל.
ארצ'י הולך עם שריל לאירוע בביתה.
במהלך האירוע, ארצ'י לומד מפולי שהיא עברה לגור עם משפחת בלוסום במטרה לחשוף את האמת על מותו של ג'ייסון.
במהלך נשף "השיבה הביתה", המשטרה מבצעת חיפוש בקרוואן של אף.
(אביו של ג'אגהד ומנהיג הסרפנטס) ועוצרת אותו בטענה שרצח את ג'ייסון, אך הנסיבות משכנעות את ארצ'י וורוניקה שאף.
האל (אביה של בטי) חושף בפני בטי ואליס (אימה של בטי) שמשפחת קופר ומשפחת בלוסום הם בני דודים, מה שהופך את יחסיהם של ג'ייסון ופולי לגילוי עריות.
בעזרתו של קווין, ג'אגהד ובטי חוקרים את הקראוון, שם השניים מוצאים דיסק און קי המכיל סרטון המתעד את קליפורד (אביו של שריל וג'ייסון) רוצח את ג'ייסון.
כאשר המשטרה הולכת לעצור את קליפורד, מתגלה שהוא כבר התאבד ועם התאבדותו, מתברר שהוא היה מעורב בעסקי סמים ושג'ייסון גילה על כך, מה שהוביל לרציחתו.
במקביל, אליס מגלה לבטי שהיא נכנסה להריון בשנות התיכון, אך האל כפה עליה למסור את התינוק לאימוץ.
הרוסה כתוצאה מסודותיו ומהתאבדותו של אביה, שריל מנסה להטביע את עצמה בנהר הסוויטווטר, אבל ארצ'י, ורוניקה, בטי וג'אגהד, מצילים אותה.
העונה מסתיימת כששודד מסתורי חבוש ברדס שחור נכנס ל"פופ'ס שוקליט" - בית קפה מקומי, בזמן שארצ'י ופרד (אביו של ארצ'י) סועדים שם, וכאשר ארצ'י מנסה להתערב, השודד יורה בפרד.
לאחר שנורה, פרד מגיע לבית לבית החולים.
בינתיים, היירם חוזר לריברדייל, מה שמגביר את המתחים במשפחת לודג'.
לאחר הירי, פופ (הבעלים של פופ'ס שוקליט) מוכר בחשאי את המסעדה להיירם.
בינתיים, ג'אגהד לומד שאביו עומד בפני 20 שנות מאסר ומבקש את עזרתה של פני פיבודי, עורכת דין סרפנטית שמסכימה לעזור לו בתמורה לטובה.
ביער, מוס ומידג' קלאמפ מותקפים על ידי מי שירה בפרד, אך שורדים.
בעקבות האירוע, ארצ'י מייסד משמר אזרחי לו הוא קורא "המעגל האדום", על מנת להגן על תלמידי ריברדייל.
משפחת קופר מקבלת מכתב מהיורה המסתורי, שכעת מזדהה בשם "הברדס השחור", שבו הוא מודיע על כוונותיו להתמקד בחוטאים הגרים בריברדייל.
מחשש לחייה ולחיי התאומים שלה, פולי עוזבת את העיר.
לאחר עזיבתה, בטי מקבלת מכתב מהברדס השחור, שחושף שנאומה במהלך טקס היובל ה-75 לריברדייל נסך בו השראה למעשיו ונותן לה צופן שרק היא יכולה לפתור, מאוחר יותר, היא אף מקבלת ממנו שיחת טלפון, במהלכה הוא מגלה שהוא יודע איפה פולי ומאיים להרוג אותה, אלא אם כן תפעל כדבריו.
מתוך כוונה ללמוד על מקורותיו של הברדס השחור, ארצ'י וורוניקה עוקבים אחר עקבותיו של רוצח סדרתי שחי בעבר בריברדייל ונקרא "המרטש מריברדייל", שרצח את משפחת קונוויי לפני שנהרג על ידי האזרחים במהלך לינץ'.
החקירה מובילה את השניים לגלות שרק קונוויי אחד שרד, השרת של התיכון, ג'וזף סוונסון.
במהלך מסיבת הפרישה של אף.
מגלה שג'אגהד שיתף פעולה עם פיבודי ומחליט להישאר בסרפנטס כדי להגן עליו.
ורוניקה וארצ'י וג'אגהד ובטי נפרדים בעקבות מחלוקות ביניהם.
בטי וארצ'י, שממשיכים לחקור את עניין הברדס השחור ואף חולקים נשיקה רגעית, מאותגרים על ידי הברדס השחור למצוא את סוונסון.
לאחר מרדף אחר הברדס השחור, שריף קלר יורה והורג את הברדס, שמתגלה כסוונסון עצמו.
לאחר אירוע זה, ורוניקה וארצ'י ובטי וג'אגהד חוזרים להיות זוג, ובטי זורקת את כל ממצאיה על סוונסון, אך שומרת את הברדס שהוא העניק לה.
למרות התנגדותו של האל, בטי ואליס עוקבים אחרי בנה של אליס, צ'יק, אותו היא מסרה לאימוץ.
בינתיים, ראש העיר מקוי מנסה להשתלט על העסקה שעשתה עם היירם והרמיוני (אימה של ורוניקה), ובתגובה השניים מתכוונים לחשוף את הרומן שלה עם שריף קלר.
ורוניקה מזהירה אותה על כך, ומקוי מתפטרת מכהונתה.
ג'אגהד מגלה על תוכניתו של היירם להפוך את תיכון סאות'סייד לבית כלא חדש, ופותח בשביתת רעב כמחאה.
במקביל, פרד מכריז על ריצתו לראשות העיר נגד הרמיוני.
בינתיים, שריל וטוני חושפות את רגשותיהן אחת לשנייה.
במהלך הצגה בתיכון ריברדייל, הברדס השחור חוזר.
בטי וג'אגהד מחליטים לחקור את עברו של צ'יק ולומדים שהוא למעשה מתחזה.
בטי יוצרת קשר בחשאי עם הברדס השחור, שמציע לה להיפטר מצ'יק, אשר מתוודה בפניה שהוא רצח את אחיה האמיתי, צ'ארלס סמית'.
בעקבות כך, בטי מוסרת אותו לברדס השחור ולאחר מכן משקרת לאליס שהוא עזב את העיר.
לאחר שאימה סיפרה לה שאביה לא בריברדייל כרגע, היא חושדת שהוא הברדס השחור.
לאחר שתקף את שריל, האל מאשש את חשדותיה של בטי לגבי זהותו בתור הברדס השחור האמיתי וחושף שהוא בנו של המרטש מריברדייל, לפני שבטי מביאה למעצרו.
פורש מהסרפנטס וממנה את ג'אגהד ליורשו, וזה האחרון מצרף את שריל לשורותיהם.
במקביל, הרמיוני זוכה בבחירות לראשות העיר.
מאוחר יותר, העונה מסתיימת כשהיירם מבצע את מהלך הנקמה שלו בארצ'י, ובזמן שזה האחרון מושבע לנשיאות מועצת התלמידים, הוא נעצר שלא בצדק בטענה לרצח אחד הפורצים מבית האגם.
העונה נפתחת במהלך הכנותיהם של משפחתו וחבריו של ארצ'י אל משפטו.
למרות הלחץ המשפטי, הרביעייה מחליטה לנפוש במהלך סוף השבוע בו חל יום העבודה, ולאחר מכן, ארצ'י מסכים לקבל את הסכם הטיעון לריצוי שנתיים במרכז מעצר לנוער.
עם מותו של דילטון, בטי וג'אגהד חוקרים את המשחק המסתורי ומגלים שלושה סמלים שנחרטו בגבו של דילטון.
השניים מגלים שבן ודילטון השתתפו במשחק לוח, "גריפונים וגרגוילים", שהפך לקטלני.
בינתיים, לאחר שהבינה כי ההיסטוריה חוזרת על עצמה, הרמיוני מכנסת את ההורים של ארצ'י וחבריו במשרדה של כדי לדון באירוע שהתרחש בצעירותם, עליו הם נשבעו שלא לדבר עליו לעולם.
במקביל, בטי מתיידדת עם אוולין כדי לנסות ללמוד יותר על החווה ומופתעת לגלות שאליס סיפרה להם את כל סודותיהם המשפחתיים.
בינתיים, העתקים של מדריך המשחק מונחים בלוקרים של כל תלמיד בתיכון ריברדייל, ואת'ל מכריזה בפני מלך הגרגוילים כי בקרוב כולם יצטרפו אליהם.
ג'אגהד מגלה לבטי שהמשחק הוא אנלוגיה לריברדייל עצמה, וטוען שהוא בסופו של דבר יצליח להתעמת מול מלך הגרגוילים.
במקביל, חבריו של ארצ'י מצליחים לעזור לו להימלט ומסתירים אותו בבונקר של דילטון.
ורוניקה, הנחושה לנקות את שמו של ארצ'י, מצליחה לבסוף להוכיח את חפותו, אך הוא מסרב לחזור לריברדייל ונפרד מוורוניקה לפני שעוזב את העיר עם ג'אגהד.
במהלך שיטוטיהם, ג'אגהד וארצ'י פוגשים את גלדיס וג'ליבין, אמו ואחותו של ג'אגהד, ולומדים כי היירם מתכוון להשתלט על העיר.
חודש לאחר מכן, ארצ'י חוזר לריברדייל, במקביל להגעתן של גלדיס וג'ליבין.
כשהוא ממשיך לחקור את המשחק ואת מלך הגרגוילים, ג'אגהד פוגש את קורץ, שליחו של המלך, שאומר לו שרק הראויים יעפילו, ובמקביל, בטי נפגשת עם חברת החווה לשעבר, שעזבה לאחר מות אחותה, ולומדת שחברי החווה מאמינים שעל מנת להעפיל יש להגיע לחוויית סף המוות.
משכך, בטי ממהרת ומנסה להניא את אליס מלבצע את הטקס, אך מאחרת, ואליס עוברת את הטקס וטוענת שהיא נולדה מחדש ושעליהן למכור את ביתן.
בינתיים, ורוניקה פותחת במסבאה שלה קזינו ומשתמשת בה כדי לשלם את חובותיה להיירם.
ארצ'י מגלה על משימת "האביר האדום", לכאורה חלק מהמשחק ומשימה הכוללת את מותו.
הוא מצליח לבטל את המשימה על ידי הבסת המתחרים שלו במכון האגרוף.
לאחר שמשפחת ג'ונס מאולצת לשחק במשחק על ידי קורץ כדי להציל את ג'ליבין, גלדיס מחליטה לעזוב את ריברדייל.
בזמן ההכנות של תיכון ריברדייל למחזמר "מלכות הכיתה", בטי מבינה שהמחזמר משמש ככיסוי לפעילות החווה בתיכון ולגיוס מאמינים אליו על ידי אוולין ואדגר.
מאוחר יותר, ורוניקה מספרת לבטי כי אביה נפטר לכאורה בתאונת דרכים בזמן שהועבר לכלא החדש של היירם.
במהלך הנשף השנתי בתיכון ריברדייל, מלך הגרגוילים והברדס השחור תוקפים אותה, ובטי מבינה שאביה אכן שרד את התאונה.
לאחר העימות עם השניים, בטי מזהירה את אימה שהיא מטרתו הבאה דל הברדס.
במקביל, ארצ'י עוזר לוורוניקה לעצור את היירם.
במהלך שהותה בחווה, בטי מבינה שהחווה היא למעשה כיסוי לארגון המיועד לקצירת איברים, ומודיעה על כך לשריל, שמצילה את טוני אך נתפסת בעצמה.
פנלופי קונה מאדגר את בטי, ובמקביל מזמינה את ארצ'י, ג'אגהד וורוניקה לארוחת ערב, שם היא חושפת את עצמה בפני הרביעייה כמי שעמדה מאחורי "התאבדותו" של קליפורד ומעשיו של הברדס השחור וכעת עומדת מאחורי "גריפונים וגרגוילים" ומלך הגרגוילים, שנחשף כצ'יק.
היא שולחת אותם לסבב משימות אחרון.
בינתיים, אליס לומדת על תוכניותיו של אדגר, והיא מחלצת את ג'וניפר ושריל ונשארת על מנת להציל את פולי.
ביער, הרביעייה כמעט נהרגת, אך הפריטי פויזנס והסרפנטס מצילים אותם לפני שהם פושטים על החווה ומגלים שכולם נעלמו, למעט קווין.
לאחר בריחתה של פנלופי, בטי וג'אגהד מתקבלים בביתם על ידי אחיהם, צ'ארלס, שמתגלה כחי וכסוכן FBI, שמספר לשניים כי אליס הייתה סמויה בחווה.
העונה מסתיימת כשהרביעייה נודרת ליהנות משנת הלימודים האחרונה שלהם, אך במקביל מוצג פלשפורוורד מבשר רעות המציג את ארצ'י, בטי וורוניקה ביער פוקס במהלך חופשת האביב של שנת לימודיהם האחרונה, כשהם מכוסים בדם ושורפים את בגדיהם המלוכלכים ואת הכובע של ג'אגהד, כך שמעשיהם לא יתגלו.
אפא) – נער העובד בחברת הבנייה של אביו, ושחקן פוטבול המעוניין לעסוק במוזיקה.
אליזבת "בטי" קופר (לילי ריינהרט) – נערה חכמה וסקרנית בעלת צד אפל ונסתר.
ורוניקה לודג' (קמילה מנדס) – נערה אינטליגנטית, יפהפייה וחריפה שהגיעה מניו יורק.
פורסיית' פנדלטון "ג'אגהד" ג'ונס השלישי (קול ספראוס) – חברו הטוב ביותר של ארצ'י ונער מתבודד שמשפחתו התפרקה לאחר אמו ואחותו עברו לטולדו בגלל התמכרותו של אביו לסמים ולשתייה.
שריל בלוסום (מדליין פטץ') – נערה עשירה ומניפולטיבית שאיבדה לאחרונה את אחיה התאום בתאונה מסתורית.
ג'וזפין "ג'וזי" מקוי (אשלי מארי) – נערה תחרותית, שאפתנית ויהירה שמתפקדת כסולנית הלהקה "ג'וסי והפוסיקאטס".
קווין קלר (קייסי קוט) – הומוסקסואל מוצהר, וחברה הטוב ביותר של בטי.
במהלך העונה הראשונה קווין יוצא עם חואקין, חבר בכנופיית "הסרפנטס", אך השניים נאלצים להיפרד.
אנטואנט "טוני" טופז (ונסה מורגן) – חברתו של ג'אגהד מתיכון סאות'סייד, חלק מכנופיית "הנחשים", והצלמת בעיתון ה"רד אנד בלאק", עיתון תיכון סאות'סייד.
רג'י מנטל (רוס באטלר/צ'ארלס מלטון) – קפטן קבוצת הפוטבול היהיר והשחצן של תיכון ריברדייל.
פאנגס פוגרטי (דרו ריי טאנר) – חבר בכנופיית "הסרפנטס" וחברם הקרוב של ג'אגהד וטוני, שמתחיל לנהל מערכת יחסים עם קווין לאחר ששהו יחד ב"חווה".
פרד אנדרוז (לוק פרי) – אביו של ארצ'י, מנהל חברת הבנייה המקומית, ופרודה של מרי אנדרוז.
אליס קופר (מדשן אמיק) – אמן של בטי ופולי ועיתונאית בעיתון המקומי.
אליס היא אישה פרפקציוניסיטית, חולת שליטה ותובענית שדורשת משתי בנותיה להגיע לשלמות המוחלטת.
הרמיוני לודג' (מריסול ניקולס) – אמה של ורוניקה ואשתו הכנועה של היירם.
פי." ג'ונס השני (סקיט אולריך) – ראש כנופיית "הסרפנטס" ואביו של ג'אגהד.
היירם לודג' (מארק קונסואלוס) – אביה של ורוניקה לודג' ובעלה של הרמיוני לודג'.
טבית'ה טייט (ארין וסטברוק) – נכדתו השאפתנית והיזמית של פופ טייט, שהגיעה לריברדייל במטרה להשתלט על "פופ'ס שוקלט", בתקווה להפוך את הדיינור האהוב לרשת מסעדות, אפילו בזמן שהעיירה מסביבה נאבקת לשרוד.
אולפני "האחים וורנר" החלו לראשונה בפיתוח סרט על עלילותיו של ארצ'י בשנת 2013, לאחר שניהלו משא ומתן מול התסריטאי רוברטו אגירה-סאקאסה והבמאי ג'ייסון מור, במטרה להציג את ארצ'י וחבורתו בקולנוע כסרט קומדיית נעורים בהשראתו של הבמאי ג'ון יוז.
הצמד הביאו את הפרויקט ל"האחים וורנר", שם סמנכ"ל האולפנים המליץ להם לכוון את הפרויקט לכיוון שאפתני יותר, שיכלול נסיעות בזמן או פורטלים בין-ממדיים, והציע להם ללהק את לואיס סי.
דן לין ורוי לי נשכרו להפיק את הפרויקט, שבסופו של דבר אותחל כשסדרי העדיפויות באולפנים השתנו והעמידו בראשונה סרטים גדולים יותר, ועוצב מחדש כסדרת טלוויזיה.
במקור, הסדרה הייתה אמורה להתחיל את תהליכי ההפקה שלה ברשת "FOX", אך זאת האחרונה החליטה לוותר על פיתוח הפרויקט.
לאחר מכן, ב-2015, הסדרה עברה לידיה של רשת "The CW", שהזמינה רשמית את הפיילוט ב-29 בינואר 2016. ב-7 במרץ 2017, "The CW" הודיעה על חידוש הסדרה לעונה שנייה.
ב-2 באפריל 2018, הרשת חידשה את הסדרה לעונה שלישית, שעלתה לשידור ב-10 באוקטובר 2018. ב-31 בינואר 2019, הרשת חידשה את הסדרה לעונה רביעית, שעתידה לכלול 22 פרקים כמו שלוש קודמותיה.
"פרק 49: אש הולכת איתי" היה הפרק הראשון שהוקדש לזכרו של השחקן לוק פרי, שנפטר יומיים לפני שידור הפרק.
תהליך ליהוק השחקן המתאים לדמותו של ארצ'י היה קשה, ואגירה-סאקאסה העיד על התהליך כי "אני חושב שבחנו [לתפקיד] כל בחור צעיר ג'ינג'י בלוס אנג'לס ממש באופן מילולי.
זה [התהליך] בהחלט הרגיש ככה".
צוות ההפקה ליהק את קיי.
אפא רק שלושה ימים לפני שהם היו צריכים להציג מבחני מסך עבור הרשת, דבר שיצר מתח בימים האחרונים לקראת הצגת ההפקה לאולפנים.
באפריל 2017, חתם השחקן מארק קונסואלוס על חוזה לגילום דמותו של אביה של ורוניקה לודג', היירם לודג', בעונה השנייה.
עבור קונסואלוס, התפקיד היה בעדיפות שנייה לעומת תפקידו הנוכחי בסדרה "פיץ'", אך לאחר מכן, ב-1 במאי 2017, הוכרז כי הסדרה בוטלה.
בחודש שלאחר מכן, צ'ארלס מלטון לוהק ונועד להחליף את השחקן רוס באטלר בגילום דמותו של רג'י מנטל בעונה השנייה, לאחר שזה האחרון עזב בעקבות קידומו לשחקן ראשי בסדרה "13 סיבות".
קייסי קוט, שגילם את דמותו של קווין קלר, קודם לתפקיד ראשי.
ביולי 2017, כוכבת הסדרה "דם אמיתי", בריט מורגן, לוהקה לתפקיד משני בדמותה של פני פיבודי, עורכת דין מושחתת וחברת "הסרפנטס" המכונה "מהפנטת הנחשים".
באוגוסט 2017, השחקן גראהם פיליפס לוהק לגלם את דמותו של ניק סנט קלייר, בן זוגה לשעבר של ורוניקה מניו יורק.
במרץ 2018, אנדי כהן הופיע בפרקו השש-עשרה של העונה השנייה בתור גרסה פיקטיבית של עצמו, במהלכו מתגלה שהוא והרמיוני חברים ותיקים.
במאי 2018, צ'ארלס מלטון וונסה מורגן, שמגלמים את רג'י מנטל וטוני טופז, בהתאמה, קודמו לתפקידים ראשיים בעונה השלישית.
במהלך כנס הקומיק-קון 2018 שנערך בניו יורק, נודע שג'ינה גרשון וטריניטי ליקינס, בהתאמה, לוהקו לדמויותיהן של נשות משפחתו של ג'אגהד, גלדיס ג'ונס וג'ליבין "ג'יי.
בי." ג'ונס עבור העונה השלישית.
בנובמבר 2018, מגישת החדשות ואשתו של מארק קונסואלוס, קלי ריפה, לוהקה לתפקיד אורח כפילגשו של היירם.